**Beni Suef** eller **Bani Suwaif** (arabisk: بنى سويف‎ *Baniswēf*; koptisk: Ⲡⲁⲛⲓⲥⲱϥ, *Panisōf*) er en egyptisk by som er provinshovedstad i guvernementet av samme navn. Den er lokalisert på venstre bredde av Nilen og ligger omtrent 115 km sør for Kairo. Byen hadde en befolkning på 193 048 innbyggere i 2006, beregnet til 235 867 innbyggere i 2017.

Beni Suef er et viktig jordbrukssenter som utviklet seg fra en liten landsby på slutten av 1800-tallet. Den var kjent for sin produksjon av lin i middelalderen, men i dag er bomullspinning og teppeproduksjon det mest dominerende. Den er også kjent for sin utvinning av alabast, et finkornet tett, gjennomskinnelig hvit eller marmorert mineral, mye brukt i prydgjenstander, skulpturer, og lignende. Byens region forbinder nordlige Egypt med sørlige Egypt, samtidig øst med vest, og denne identiteten for å ligger sentralt har formet regionens befolkning og dens økonomiske karakter. Den geografiske nærheten til Kairo og Giza er betydningsfull, samtidig områdene ved Rødehavskysten, turistsentrene ved Faiyum og Ismailia fungerer som marked for de industrielle produktene som framstilles i Beni Suef.

Kultur
------

I nærheten av Beni Suef er Meidumpyramiden til farao Sneferu fra 4. egyptiske dynasti og Faiyumoasen. 15 km vest for Beni Suef er også levningene og bruddstein fra by fra oldtidens Egypt. Den ble omtalt av grekerne som Herakleopolis Magna.

Beni-Suef Museum huser gjenstander fra regionens historie. Første etasje er konsentrert for faraoisk tid, særlig fra Abusir og Herakleopolis Magna. Andre etasje har objekter fra koptisk og muslimsk tid.

Utdannelse
----------

Byen har eget universitet, Beni-Suef-universitetet. I tillegg finnes det private Al Nahda-universitetet.

Kraftproduksjon
---------------

Byen er også en av tre steder i Egypt hvor det verdensomspennende tysk industrikonsernet Siemens på slutten av 2010-tallet er i ferd med å bygge verdens største gasskombikraftverk, på engelsk *Integrated Gasification Combined Cycle* (IGCC), hver av dem med installert kapasitet på 4,8 GW.

Historie
--------

Den 15. mars under den egyptiske revolusjonen i 1919 kappet lokale egyptere i byen, ledet av Saad Zaghloul, jernbanelinjene, noe som medførte at noen britiske soldater ble drept. Byen minnes denne hendelsen med stolthet og feirer den årlig. 

Siden den egyptiske revolusjonen i 2011 og den tilknyttede økonomiske nedgangen, har tusenårsgamle gjenstander og objekter blitt emne for gravplynding og med et resultat av uerstattelige kulturelle ødeleggelser.

En togulykke i 1995 i nærheten av Beni Suef førte til at 75 mennesker døde.

Brannen i Beni Suefs kulturpalass den 5. september 2005 førte til 46 mennesker døde. Åtte mennesker ble dømt for uaktsomhet i forbindelse med hendelsen.

Bilder
------

* Hovedbygningen til Beni-Suef-universitetetHovedbygningen til Beni-Suef-universitetet
* Krigsmonument for oktoberkrigenKrigsmonument for oktoberkrigen
* President Gamal Abdel Nasser møter folket i Beni Suef den 14. november 1958.President Gamal Abdel Nasser møter folket i Beni Suef den 14. november 1958.
* Koptisk kirke for jomfru MariaKoptisk kirke for jomfru Maria
* El Sayda Houria-moskeenEl Sayda Houria-moskeen
* Beni Suef arkeologiske museumBeni Suef arkeologiske museum

Referanser
----------

1. ↑  «Banī Suwayf (Beni Suef)», *City Population*
2. ↑  Beni Suef Museum, *Academia.edu*
3. ↑  The Beni Suef Museum, *Sca-egypt.org*. Arkivert fra originalen den 3. oktober 2014
4. ↑  Beni-Suef University, *Bsu.edu.eg*. Arkivert fra originalen den 26. april 2015
5. ↑  Siemens erhält Rekordauftrag von Al-Sissi, *Zeit Online* 3. juni 2015
6. ↑  Egypt Megaproject: Energizing Egypt, prosjektnettsted hos Siemens
7. ↑  TV-dokumentaren Phoenix: Ausverkauf am Nil: Grabräuber zerstören Ägyptens Weltkultur. Lagret fra originalen den 2. april 2015 hos *Internet Archive*
8. ↑  Halim, Hala (15. september 2005): «In the aftermath of Beni Suef», *Al-Ahram*. Arkivert fra originalen den 18. mars 2008
9. ↑  Dunya, Ibn Ad (22. mai 2006): «Eight convicted for negligence in Beni Suef Cultural Palace fire», *Fustat*

Eksterne lenker
---------------

* (en) Beni Suef – kategori av bilder, video eller lyd på Commons Rediger på Wikidata
* Offisiell hjemmeside for Beni Suef

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** VIAF **·** GND **·** LCCN **·** SUDOC **·** GeoNames
 |